section_heading: Time
paragraph_text: U to vrijeme Stančić svira sa sastavom "Super session", zajedno s Vedranom Božićem koji je vodeći gitarista na jugoslavenskoj sceni. Božić, Dado Topić i Chriss Nichols zovu ga u sastav Time. S njima odlazi u Njemačku gdje sudjeluje i u snimanju albuma te uči puno o produkciji i standardu snimanja. Nakon toga sudjeluje na turneji "Život u čizmama sa visokom petom". Snima još dva albuma uživo "Pop parada" i "Live in studio M", koji su snimani u Novom Sadu zajedno s Parnim Valjkom, Smakom i Korni Grupom. U Timeu ostaje sve do jeseni 1977. kada se nakon koncerta u sarajevskoj "Skenderiji" sastav razilazi.